als_Latn dik_Latn sag_Latn
Uilliam rikthehet në shkollë
William po përgatitet për t’u kthyer në bankat e shkollës:
Prej muajit janar, për dhjetë javë princi 31-vjeçar, i dyti në linjën e trashëgimisë së fronit britanik, për të drejtuar 53 000 hektarë të dukatit të Kornuellit, do ndjek një kurs menaxhimi ndërmarrjeje agrare në Universitetin prestigjioz të Cambridge-it.
Lajmin e ka anonçuar Kensington Palace. “Objektivi i kursit është t’i japë Dukës së Cambridge një përditësim të sfidave aktuale që prekin ndërmarrjet e Mbretërisë së Bashkuar”, – ka shpjeguar burimi zyrtar.
William, që pret të fillojë kursin, do ketë 18 deri në 20 orë leksioni në javë. Do ketë edhe “detyra shtëpie” dhe stërvitje në fushë. Kursi do i lejojë Dukës të përgatitet për drejtimin e Kornuellit që me 53 000 hektarë tokë në disa konte, sidomos në jugperëndim të Anglisë, është krijuar ad hoc për të siguruar një aktivitet për djalin e madh të monarkut dhe trashëgimtarin e fronit.
Në territor bëhen aktivitete agrare me një interes të veçantë për prodhimet bio dhe ekologjike, përveçse është pronë rezidenciale dhe tregtare. Princi Charles ka të drejtën e përfitimeve, por William do e ketë ditën kur i ati do i japë kurorën e fronit. William, gjatë kursit duhet të kalojë një pjesë të javës në Cambridge, por nuk do shmangë disa angazhime të punës.
als_Latn als_Latn als_Latn als_Latn als_Latn als_Latn